स्वतंत्रता दिवस (भारत)
स्वतंत्रता दिवस भा आजादी दिवस, हर साल 15 अगस्त के भारत में मनावल जाये वाला राष्ट्रीय परब हवे। अंग्रेजी शासन से 15 अगस्त 1947 के मिलल आजादी के सालाना बरसी आ यादगार के रूप में ई दिवस मनावल जाला। भारत के अंगरेजी राज से आजादी एगो लमहर लड़ाई आ आंदोलन के बाद मिलल। आजादी के एह आंदोलन में अहिंसक प्रतिरोध आ सबिनय अवज्ञाँ के भूमिका उल्लेख जोग रहल आ भारतीय राष्ट्रीय काँग्रेस एह आंदोलन के मुख्य अगुआई करे वाला दल रहल। आजादी के साथे-साथ भारत के बँटवारा भी भइल आ तत्कालीन भारतीय ब्रिटिश राज, भारत आ पाकिस्तान, दू हिस्सा में बँटा गइल। एह बँटवारा में भारी हिंसा आ लूटपाट के घटना भी भइल आ लगभग 150 लाख लोग एह दौरान हिंसा के शिकार भइल। 15 अगस्त 1947 के, जवाहरलाल नेहरू, जे ओहि दिने भारत के पहिला परधानमंत्री बनल रहलें, लाल किला के लाहौरी गेट पर तिरंगा झंडा फहरवलें। एकरा बाद से अबले हर स्वतंत्रता दिवस पर एही जा तिरंगा फहरावल जाला आ प्रधानमंत्री लाल किला से देस के अपना भाषण में संबोधित करे लें।[1]
पूरा भारत में ई छुट्टी के दिन होला आ झंडा फहरावल जाला, परेड होला, प्रभात फेरी निकले ले, आ बिबिध किसिम के सांस्कृतिक कार्यक्रम आयोजित कइल जालें। एह छुट्टी के दिने इस्कूल आ सरकारी दफ्तर सभ में मिठाई बाँटल जाले लेकिन कवनो पढ़ाई या दफ्तर के काम ना होला।
देस में एह दिन बिसेस सुरक्षा के इंतजाम भी कइल जाला।[2][3]
इहो देखल जाय[संपादन]
संदर्भ[संपादन]
- ↑ PTI (15 अगस्त 2013). "Manmohan first PM outside Nehru-Gandhi clan to hoist flag for 10th time". दि हिंदू. पहुँचतिथि 30 अगस्त 2013.
- ↑ "Terror strike feared in Delhi ahead of Independence Day". इंडिया टुडे. 5 अगस्त 2015. पहुँचतिथी 13 अगस्त 2015.
- ↑ "69th Independence Day: Security Tightened at Red Fort as Terror Threat Looms Large on PM Modi". ibtimes.co.in. 28 फरवरी 2015. पहुँचतिथी 13 अगस्त 2015.
बाहरी कड़ी[संपादन]
- भारतीय स्वतंत्रता दिवस, भारत सरकार के वेबसाइट पर। (अंग्रेजी में)
- भारतीय स्वतंत्रता दिवस, एन्साइक्लोपीडिया ब्रिटैनिका के ब्लॉग में। (अंग्रेजी में)
awa_Deva bho_Deva bho_Deva bho_Deva bho_Deva hne_Deva eng_Latn eng_Latn eng_Latn awa_Deva awa_Deva bho_Deva